బియూరామ్ వాగే

బియురామ్ వాగే (జననం 1965) అరుణాచల్ ప్రదేశ్ రాష్ట్రానికి చెందిన రాజకీయ నాయకుడు. ఆయన అరుణాచల్ ప్రదేశ్ శాసనసభకు పక్కే కేస్సాంగ్ శాసనసభ నియోజకవర్గం నుండి మూడుసార్లు  ఎమ్మెల్యేగా ఎన్నికై  2020 జనవరి 17 నుండి 2025 జనవరి18 వరకు అరుణాచల్ ప్రదేశ్ భారతీయ జనతా పార్టీ అధ్యక్షుడిగా పని చేశాడు.
రాజకీయ జీవితం
బియూరామ్ వాగే భారతీయ జనతా పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2000 నుండి 2003 వరకు బిజెవైఎం రాష్ట్ర ప్రధాన కార్యదర్శిగా, 2005 నుండి 2008 వరకు బిజెవైఎం అధ్యక్షుడిగా పని చేసి 2014లో బిజెపి రాష్ట్ర ప్రధాన కార్యదర్శిగా నియమితుడయ్యాడు. ఆయన 2017లో పక్కే కేస్సాంగ్ శాసనసభ నియోజకవర్గానికి జరిగిన ఉప ఎన్నికలో బీజేపీ అభ్యర్థిగా పోటీ చేసి తొలిసారి ఎమ్మెల్యేగా ఎన్నికయ్యాడు. 

బియూరామ్ వాగే 2019 అరుణాచల్ ప్రదేశ్ శాసనసభ ఎన్నికలలో పక్కే కేస్సాంగ్ శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి ఆటమ్ వెల్లీ పై 2,222 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు. ఆయన 2024 ఎన్నికలలో  బీజేపీ అభ్యర్థిగా పోటీ చేసి తన సమీప ప్రత్యర్థి ఎన్‌సీపీ అభ్యర్థి టెక్కీ హేము పై 813 ఓట్ల మెజారిటీతో గెలిచి వరుసగా మూడోసారి ఎమ్మెల్యేగా ఎన్నికయ్యాడు.

మూలాలు

వర్గం:అరుణాచల్ ప్రదేశ్ రాజకీయ నాయకులు
వర్గం:అరుణాచల్ ప్రదేశ్ వ్యక్తులు
వర్గం:భారతీయ జనతా పార్టీ రాజకీయ నాయకులు
వర్గం:2019 అరుణాచల్ ప్రదేశ్ శాసనసభ్యులు